છેલ્લા થોડા સમયથી આ જ પ્રકારની વાત સાંભળવા મળે છે, ચાલો એની પહેલા તો એવું કહેવાતું કે ગુજરાતી મરી જ પરવારશે અને ગુજરાતી ફિલ્મોનું કોઈ ભવિષ્ય જ નથી (જોકે એ વખતે વર્તમાન પણ નહોતું એક રીતે, એ વગર કીધેલી બિનશરતી સમજણ હતી)! પણ પછી આવેલી ફિલ્મોએ, ‘કેવી રીતે જઈશ?’ પછી, સત્તાવાર રીતે ગુજરાતી ફિલ્મ ઇન્ડસ્ટરીને બેઠી કરી અને ‘અર્બન ગુજરાતી ફિલ્મ‘ જેવો શબ્દ અસ્તિત્વમાં આવ્યો! આવી જ ફિલ્મો ચાલે? આ જોકે બીજી ચર્ચા છે. પણ, આ પ્રકારની ફિલ્મોની શરૂઆત તે સમયે નહોતી થઇ, સ્કૂલના સમયમાં ‘બેટર હાફ’ અને ‘લવ ઇસ બ્લાઈન્ડ’ નામની ફિલ્મો આવી હતી, જોકે ઘણા ઓછા લોકોને એના વિષે ખબર હોવાથી, ફિલ્મ સફળ ન થઇ શકી. આ પરથી ફેસબુક/ટવીટર વગેરેનું મહત્વ ખબર પડે છે. એમાંથી એક ફિલ્મના દિગ્દર્શક આશિષ કક્કડ, બાયોસ્કોપવાલા ની જ આ ફિલ્મ મિશન મમ્મી છે.અત્યારના સમયમાં ગુજરાતી ફિલ્મોની એક નવી લહેર ચાલી છે એને આશિષભાઈની આ ખૂબસૂરત ફિલ્મ આગળ વધાવતી રહે છે. અચાનક જ ખબર પડતા કે ગુજરાતી ફિલ્મોના ‘અર્બનીકરણ’ના લીધે એ હીટ થઇ શકે છે, અર્બન ગુજરાતી ફિલ્મોનો જાણે રાફડો ફાટી નીકળ્યો હતો!! એમાં મોટા ભાગની ફિલ્મો ભલીવાર વગરની હોવાથી ફરી પાછો ગુજરાતી ફિલ્મોમાંથી મૂડ મરી ગયો હતો. ભલું થાય કે આવી ફિલ્મ આવી!! IMDB માં નામ સર્ચ કરતા મિશન ઈમ્પોસીબલ ની નીચે આવે છે!!